170. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 2024616/2781/0022 της 17/24 Μαρτ. 1989 (ΦΕΚ Β΄219) Χορήγηση ειδικής αποζημίωσης για πρόσθετη εργασία Δημοσιονομικών υπαλλήλων. Έχοντας υπόψη: α)Την αριθ. 2019660/2065/3.3.1989 απόφασή μας «Χορήγηση ειδικής αποζημίωσης για πρόσθετη εργασία φοροτεχνικών υπαλλήλων» (ΦΕΚ 160/Β΄/ 8.3.1989). β)Το γεγονός ότι τα συνταξιοδοτικά και δημοσιονομικά μέτρα που έχουν ληφθεί (συνταξιοδότηση αγωνιστών Εθνικής Αντίστασης, ανασφάλιστων προσώπων, αναμόρφωση των Πολεμικών Συντάξεων, άσκηση προληπτικού ελέγχου των δημοσίων δαπανών κ.λ.π.), των οποίων η υλοποίηση κρίνεται άμεση, για την εξυπηρέτηση του κοινωνικού συνόλου, δημιούργησαν πρόσθετη εργασία στους δημοσιονομικούς υπαλλήλους και  γ)Την αναγκαιότητα χορήγησης ειδικής πρόσθετης αμοιβής στους ανωτέρω υπαλλήλους για την προσφορά της επί πλέον αυτής εργασίας, ώστε η απόδοσή τους να είναι η αναμενόμενη προς το σκοπό ταχύτατης περαίωσης όλων των εκκρεμών υποθέσεων, αποφασίζουμε: 1.Εγκρίνουμε τη χορήγηση ειδικής μηνιαίας αποζημίωσης για πρόσθετη εργασία στους δημοσιονομικούς υπαλλήλους ως εξής: Ι.Στους υπαλλήλους των κατηγοριών ΠΕ, ΤΕ και ΔΕ, στις δακτυλογράφους, του προσωρινού κλάδου ΔΕ2 του Γ.Λ.Κ., τους φωτοεκτυπωτές, καθώς και στους τεχνίτες και οδηγούς αυτοκινήτων που υπηρετούν στο Γ.Λ.Κ. α)Με υπηρεσία μέχρι πέντε ετών, 14.000 δραχμ. β)Με υπηρεσία άνω των πέντε ετών, 18.000 δραχμ. 11.Στους επιμελητές που υπηρετούν στο Γ.Λ.Κ., 8.000 δραχμ. 2.Ζ.α.170 Αποδοχές  Δημοσίων Υπαλλήλων 2.Τα παραπάνω ποσά χορηγούνται στο τέλος κάθε μήνα εφόσον: α)Διενεργείται ο προληπτικός έλεγχος των δημοσίων δαπανών, καθώς και η εκκαθάριση και ενταλματοποίηση αυτών μέσα σε 15 ημέρες από την υποβολή τους στις οικείες υπηρεσίες. β)Δίνονται οι οφειλόμενες απαντήσεις σε έγγραφα υπηρεσιών και αιτήσεις πολιτών μέσα σε 5 ημέρες. γ)Τακτοποιούνται τα χρηματικά εντάλματα προπληρωμής (Χ.Ε.Π.)και τα προσωρινά εντάλματα μέσα σε ένα (1) μήνα από τη λήξη της προθεσμίας για απόδοση λογαριασμού και σε περίπτωση καθυστέρησης υποβολής των σχετικών δικαιολογητικών εκδίδονται μέσα στο ίδιο χρονικό διάστημα οι σχετικές εντολές για επίσχεση των αποδοχών των υπολόγων. δ)Επεξεργάζονται έγκαιρα τα στοιχεία κατάρτισης του Προϋπολογισμού ώστε να είναι δυνατή ή κατάθεσή τους στη Βουλή μέσα στις Συνταγματικές προθεσμίες. ε)Εκδίδονται και αποστέλλονται οι πράξεις συνταξιοδότησης μέσα σε ένα (1) μήνα από την υποβολή των σχετικών πλήρων δικαιολογητικών. στ)Εξυπηρετείται έγκαιρα το Δημόσιο Χρέος, παρακολουθείται τακτικά και εμπρόθεσμα η εξυπηρέτηση των δανείων που χορηγούνται με εγγύηση του Δημοσίου και λαμβάνονται έγκαιρα τα αναγκαία μέτρα σε βάρος των οφειλετών σε περίπτωση κατάπτωσης των εγγυήσεων. ζ)Παραμένουν στην Υπηρεσία και μετά τη λήξη του κανονικού ωραρίου εφόσον οι ανάγκες το επιβάλλουν για την εξυπηρέτηση των πολιτών, που εισέρχονται στις Υπηρεσίες. 3.Η ανωτέρω αποζημίωση δεν καταβαλλέται σε περίπτωση απουσίας του υπαλλήλου με αναρρωτική άδεια, άδεια κύησης και τοκετού, απόσπασης σε άλλες Υπηρεσίες εκτός Υπουργείου ή στο Εξωτερικό και γενικά σε κάθε περίπτωση υπηρεσιακής κατάστασης του υπαλλήλου που δεν δικαιολογεί την καταβολή της, με εξαίρεση μόνο την απουσία στην κατ΄ έτος μηνιαία κανονική άδεια. 4.Οι δικαιούχοι της ανωτέρω αποζημίωσης δεν δικαιούνται άλλης αποζημίωσης για την πέραν του υποχρεωτικού ωραρίου απασχόλησή τους (υπερωρίες), σε περίπτωση δε συρροής αξιώσεων γίνεται επιλογή. Κυρώθηκε και από 1 Μαρτ. 1989 έχει ισχύ νόμου από το εδάφ. β΄ της παρ. 2 άρθρ. 8 Νόμ. 1859/1989, (ΦΕΚ Α΄153), Τόμ. 29,σελ.248,195. 171. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ, ΔΗΜ.ΤΑΞΗΣ ΚΑΙ ΟΙΚΟΝΟΜΙΚΩΝ Αριθ.2025680/2971/0022 της 23/31 Μαρτ.1989(ΦΕΚ Β΄231) Ρύθμιση μισθολογικών θεμάτων. Έχοντας υπόψη: α.Τις διατάξεις του άρθρ.23 του Νόμ.1505/1984 «Αναδιάρθρωση μισθολογίου προσωπικού της Δημόσιας Διοίκησης και άλλες συναφείς διατάξεις» (ΦΕΚ 194/3.12.1984). β)Τις διατάξεις του άρθρ.10 του Νόμ.1810/1988 «Για τη συμπλήρωση και βελτίωση του Νόμ. 1505/1984 και άλλες διατάξεις» (ΦΕΚ 223/5.10. 1988) και γ)Την ανάγκη ρύθμισης μισθολογικών θεμάτων των πολιτικών δημοσίων υπαλλήλων, αποφασίζουμε: 1.Το σύνολο της διαφοράς αποδοχών από την εφαρμογή του Νόμ. 1810/1988 θα καταβληθεί στους δικαιούχους υπαλλήλους την 1η Απριλίου αντί της 1ης Οκτ.1989 που ορίζεται στο άρθρ.10 παρ.1 εδάφ.γ΄ του ίδιου νόμου. 2.Οι κοινοτικοί φύλακες εξελίσσονται στην κατηγορία που ανήκουν, σε 4 μισθολογικά κλιμάκια (Μ.Κ.) πέραν εκείνου που είναι καταταγμένοι με τις διατάξεις του άρθρ.23 του Νόμ.1505/1984.Για κάθε Μ.Κ. εξέλιξής τους, απαιτείται υπηρεσία 7 1/2 ετών του άρθρ.16 του Νόμ.1505/1984, όπως συμπληρώθηκε με το άρθρ.6 του Νόμ.1810/1988. 3.Η απόφαση αυτή που ισχύει από 1η Απρ.1989, να δημοσιευθεί στην Εφημερίδα της Κυβερνήσεως και θα κυρωθεί με νόμο. Κυρώθηκε και έχει ισχύ νόμου από την ισχύ της από το εδάφ. α της παρ. 2 άρθρ. 8 Νόμ. 1859/1989, (ΦΕΚ Α΄153), Τόμ.29, σελ.248,195. 